ગુજરાતમાં અનુસુચિત જાતિ અને અનુસુચિત જાતિના લોકોને સરકારશ્રી દ્વારા ખેતી માટે વ્યતિગત રીતે અને સામુહિક રીતે ખેતી કરવા મંડળીઓને ફાળવવામાં આવેલ ખેતીલાયક જમીન શરતભંગ કરી ખાલસા કરી શ્રીસરકાર કરી સરકારી હેડે દાખલ કરેલ છે. આવી તમામ ખાલસા કરેલ જમીનો પર વાસ્તવિક કબજો વર્ષોથી અનુસુચિત જાતિ અને જન જાતિના લોકો પાસે જ છે. વર્ષોથી ખેડતા ગરીબ વર્ગના ભૂમિ હીન, ખેત મજૂરો અને અનુસુચિત જાતિના લોકોની મંડળીઓ દ્વારા સામુહિક અને વ્યકતિગત ખેતી કરતા આવી ખેતીલાયક જમીનો સરકારી અધિકારીઓ દ્વારા મનસ્વીપણે, મનસ્વીરીતે કાયદાનું અર્થઘટન કરી, તેમજ કાયદાનું પોતાની રીતે અર્થઘટન કરી, ગરીબ લોકોને જમીન વિહોણા કરવા તેમજ રંઝાડવા માટે ભેદભાવ રાખી ખોટી રીતે જાણી જોઇને ખેતીલાયક અને કબજાવાળી જમીનોને શરતભંગ કરેલ છે. જે જમીનો સરકારે શરતભંગ કરી ખાલસા કરેલ છે તેવી જમીનોને તાત્કાલિક અનુસુચિત જાતિ અને જનજાતિના લોકોને ફરીથી ખેતી કરવા માટે રી-ગ્રાન્ટ કરવામાં આવે. ગુજરાત સરકાર(મહેસુલ વિભાગ) દરેક જીલ્લામાંથી જમીન રી-ગ્રાન્ટ કરવા માટે આવેલ અરજીઓની જીલ્લામાંથી માહિતી મેળવી અને તાત્કાલિક જરૂરી તપાસ કરાવી ન્યાયના હિતમાં નિર્ણય કરી અને જમીન રી-ગ્રાન્ટ કરે.